|  |  |
| --- | --- |
| Nagytarcsa község címere | **Nagytarcsa Község Önkormányzata**  **Polgármester**  **2142 Nagytarcsa, Rákóczi u. 4.** |

**Előterjesztés**

**Nagytarcsa Község Önkormányzata** **Pénzügyi és Településfejlesztési Bizottságának**

**2025. március 24. napján tartandó rendes ülésére**

**Tárgy:** *vállalkozási szerződés módosítása, díjemelés – Szilas TV*

**Előterjesztő:** Barna Ervin Árpád polgármester

**Előterjesztés előkészítője:** dr. Kárpáti Henriett jogi referens

**Törvényességi szempontból ellenjegyezte**: dr. Huszár Máté jegyző

**Előterjesztést előzetesen tárgyalja:** -

**Melléklet:**

* szerződésmódosítási kérelem és a 2024. évi teljesítés kimutatása
* vállalkozási szerződés
* vállalkozási szerződés módosítása (tervezet)

**A napirendet nyílt ülésen lehet tárgyalni.**

**A döntés elfogadásához egyszerű szavazattöbbség szükséges.**

**Tisztelt Bizottság!**

A Szilas TV-t üzemeltető *ENTERART SAJTÓ- ÉS REKLÁM PRODUKCIÓS IRODA Betéti Társaság* (2145 Kerepes, Bajcsy-Zsilinszky utca 90.) képviseletében eljáró Zsalakó István Ferenc 2025. március 12-én kelt levelében arról tájékoztatta önkormányzatunkat, hogy működési költségük a jelenlegi gazdasági környezetben jelentősen megnövekedett, továbbá a jelenlegi beruházásoknak (az adás jelének a DIGI fejállomására való továbbítása dedikált optikai kábelen) köszönhetően várhatóan javul az adás minősége, azonban ez havi többletköltséggel jár. Mindezekre tekintettek kezdeményezte az Önkormányzattal határozatlan időre kötött, 2023. március 22-én kelt vállalkozási szerződés 2025. január 1-jei hatállyal történő módosítását úgy, hogy a jelenleg érvényben lévő havi vállalkozói díj 200.000,- Ft + ÁFA összegről 300.000,-Ft + ÁFA összegre emelkedik.

Javaslom a szerződés módosítását, melyhez a szükséges forrás az önkormányzat …………….. rendelkezésre áll.

**Kérem a T. Bizottságot, hogy az előterjesztést megtárgyalni és a határozati javaslatot elfogadni szíveskedjen!**

Nagytarcsa, 2025. március 17.

Barna Ervin Árpád

polgármester

**Határozati javaslat**

**Nagytarcsa Község Önkormányzata Pénzügyi és Településfejlesztési Bizottságának ...../2025.(III.24.) határozata**

Nagytarcsa Község Önkormányzatának Pénzügyi és Településfejlesztési Bizottsága úgy határoz, hogy a képviselő-testület soron következő ülésén az alábbi határozati javaslatot terjeszti elő elfogadásra:

„Nagytarcsa Község Önkormányzatának Képviselő-testülete úgy határoz, hogy a Szilas TV-t üzemeltető *ENTERART SAJTÓ- ÉS REKLÁM PRODUKCIÓS IRODA Betéti Társaság*gal (2145 Kerepes, Bajcsy-Zsilinszky utca 90.) határozatlan időre kötött, 2023. március 22-én kelt vállalkozási szerződést 2025. január 1-jei hatállyal, közös megegyezéssel úgy módosítja, hogy a jelenleg érvényben lévő havi vállalkozói díj 200.000,- Ft + ÁFA összegről 300.000,-Ft + ÁFA összegre emelkedik.

A Képviselő-testület felhatalmazza a polgármestert a szerződésmódosítás előkészítésére és aláírására.”

A módosított szerződéshez szükséges forrás az önkormányzat …………….rendelkezésre áll.

**Felelős**: Rédei Attila bizottsági elnök

**Határidő**: 2025. március 31.

A Bizottság …… igen, …… nem, ……. tartózkodás szavazati aránnyal **ELFOGADTA.**

Nagytarcsa, 2025. március 24.

………………………….